ગુજરાતમાંથી ભણવા માટે અમેરિકા ગયા હશે, તેમને કદાચ આશા જાગે કે સીધા ગ્રીનકાર્ડની લાઇનમાં ઊભા રહેવા મળશે. H1-B વીઝા પર અમેરિકન કંપનીઓનું જ દબાણ વધી રહ્યું છે ત્યારે ભારતીયોને કદાચ આશા જાગશે કે ફરીથી છૂટથી આ વીઝા મળતા થશે. H1-B વીઝા પર એકવાર અમેરિકા પહોંચી ગયા પછી જોયું જાય છે એવી માનસિકતા પણ ભારતીયોની ગઈ નથી. પહેલાં તો H1-B વીઝાધારક પોતાની સાથે જીવનસાથીને પણ અમેરિકા લાવીને નોકરી કરાવી શકતા હતા. તેના કારણે આગળ જતા અમેરિકામાં જ સ્થાયી થવાની ગણતરીઓ રહેતી હતી. અમેરિકનો અને ટ્રમ્પના ટેકેદારો એટલે જ અકળાતા હતા. અમેરિકન કંપનીઓની જરૂરયાત માટે અને દેશના અર્થતંત્રને ફાયદા માટે વીઝા પોલિસી નક્કી થાય, પણ તેનો લાભ લઈને વધુ ને વધુ લોકો અમેરિકામાં સ્થાયી થવા લાગે તેની ચિંતા હવેના યુગમાં અમેરિકામાં પણ વધી છે. તેના કારણે નજીકના ભવિષ્યમાં અને ટ્રમ્પ બીજી વાર જીતી જાય તો પાંચ વર્ષ સુધી વીઝાના નિયમોમાં રાહત થાય તેમ લાગતું નથી. તેથી ગુજરાતીઓ અને ભારતીયોને પણ ચિંતા વધી છે.